《水调歌头 其三》
宋代·夏元鼎

耳目身之宝，固塞勿飞扬。存无守有，中间无念以为常。

把定玄关一窍，视听尽收归里，坎兑互堤防。寤寐神依抱，形气两相忘。

圆陀陀，光烁烁，貌堂堂。分明真我，罔象里全彰。此即非空非色，自是本来面目，阴鼎炼元阳。

出世真如佛，馀二莫思量。

作者简介：夏元鼎[约公元1201年前后在世]字宗禹，永嘉（今浙江永嘉）人。南宋时期人。